TULTA JERUSALEMISTA
Shalom, rakkaat ystävät!
Mukava liittyä seuraanne!
Uskon, että Jumala siunaa meitä tämän opetuksen välityksellä.
Luetaan Matteuksen evankeliumin luvusta 6.
Matt. 6:25.
Jeshua opettaa tässä tärkeitä perusasioita.
Hän avaa kuulijoiden silmät.
Matt. 6:25: "Sentähden minä sanon teille: -
älkää murehtiko hengestänne, mitä söisitte tai mitä joisitte, -
älkääkä ruumiistanne, mitä päällenne pukisitte.
Eikö henki ole enemmän kuin ruoka ja ruumis enemmän kuin vaatteet?
Katsokaa taivaan lintuja: -
eivät ne kylvä eivätkä leikkaa eivätkä kokoa aittoihin, -
ja teidän taivaallinen Isänne ruokkii ne.
Ettekö te ole paljoa suurempiarvoiset kuin ne?
Ja kuka teistä voi murehtimisellaan lisätä ikäänsä kyynäränkään vertaa?
Ja mitä te murehditte vaatteista?
Katselkaa kedon kukkia, kuinka ne kasvavat; -
eivät ne työtä tee eivätkä kehrää.
Kuitenkin minä sanon teille: -
ei Salomo kaikessa loistossansa ollut niin vaatetettu kuin yksi niistä.
Jos siis Jumala näin vaatettaa kedon ruohon, -
joka tänään kasvaa ja huomenna uuniin heitetään, -
eikö paljoa ennemmin teitä, te vähäuskoiset?
Älkää siis murehtiko sanoen: 'Mitä me syömme?' -
tahi: 'Mitä me juomme?' tahi: 'Millä me itsemme vaatetamme?'
Sillä tätä kaikkea pakanat tavoittelevat.
Teidän taivaallinen Isänne kyllä tietää teidän kaikkea tätä tarvitsevan.
Vaan etsikää ensin Jumalan valtakuntaa -
ja hänen vanhurskauttansa, niin myös kaikki tämä teille annetaan.
Älkää siis murehtiko huomisesta päivästä, -
sillä huominen päivä pitää murheen itsestään.
Riittää kullekin päivälle oma vaivansa."
Nämä sanat kuulostavat yksinkertaisilta, -
mutta kun oikein syvennymme niihin, -
ymmärrämme, miten vaikeaa on elää niiden mukaan.
Jeshua puhuu meistä vähäuskoisista ja taivaallisesta Isästämme.
Hän korostaa, että Jumala on Isämme.
Jos Hän on Isämme, tottakai Hän huolehtii meistä.
Huolehdimmehan mekin lapsistamme.
Jos lapsemme voivat huonosti tai jos heiltä puuttuu jotain, -
me kärsimme siitä itsekin.
Taivaallinen Isämme tietää kaiken, -
joten Hän pystyy myös täyttämään tarpeemme.
Meidän on muutettava asennettamme.
Jumala ei halua meidän elävän kuin pakanat, -
jotka eivät tunne Jumalaa.
Pakanoilla, gojim, ei tarkoiteta vain muita kansoja kuin Israelia.
Sillä sanalla on monia merkityksiä, -
mutta tässä Jeshua tarkoittaa niitä, jotka eivät tunne Jumalaa.
Heillä ei ole liittoa Hänen kanssaan, eivätkä he tunne Häntä Isänä.
Monet rabbit opettavat Israelissa, -
että meidän on karkotettava Amalek keskuudestamme.
Amalek voi kuitenkin elää juutalaisissakin.
Uskovan ihmisen sisälläkin voi olla pieni pala pakanaa.
Pakana on sellainen, joka ei tunne Jumalaa.
Hepr. 11:6 sanoo, että ilman uskoa on mahdoton olla Jumalalle otollinen.
"...sillä sen, joka Jumalan tykö tulee, täytyy uskoa, että Jumala on -
ja että hän palkitsee ne, jotka häntä etsivät."
Siitä palkasta Jeshua tässä puhuu.
"...etsikää ensin Jumalan valtakuntaa ja hänen vanhurskauttansa, -
niin myös kaikki tämä teille annetaan."
Meidän on etsittävä Jumalan valtakuntaa.
Mitä se tarkoittaa?
Aiemmin tuossa samassa luvussa Jeshua opettaa meitä rukoilemaan.
Se rukous alkaa näin: -
"Isä meidän, joka olet taivaissa! Pyhitetty olkoon sinun nimesi; -
tulkoon sinun valtakuntasi; -
tapahtukoon sinun tahtosi myös maan päällä niinkuin taivaassa..."
Jeshua haluaa siis, että Hänen valtakuntansa tulisi, -
ja muualla Hän sanoo, että se ei tule näkyvällä tavalla.
Se valtakunta on meidän sisällämme.
Jeshua opettaa siis muutakin kuin olemaan murehtimatta.
Sellaisiahan on paljon, jotka eivät murehdi ollenkaan.
Laiskat ja vastuuttomat ihmiset eivät välitä mistään.
Mutta ei Jeshua sitä opeta, -
vaan sitä periaatetta, että taivaallinen Isä tietää kaiken.
Se alkaa siitä, että emme ainoastaan usko Häneen, -
vaan alamme tuntea Hänet ja olemaan yhteydessä Häneen.
Silloin ymmärrämme, että Hän rakastaa meitä.
Jumala on rakkaus.
Tunnemme Hänet yhä paremmin.
Usko ei yksin riitä. Se on pakko tunnustaa.
Uskoa tarvitaan, mutta myös Jumalan tuntemista.
Eläessämme Hänen kanssaan opimme kokemuksesta, -
että Hän pitää meistä huolen.
Sitä Jeshua opettaa.
Usko johdattaa meidät tuntemaan Jumalan hyvyyden.
Sitä varten olemme sen uskon saaneet.
Jumala on valkeuksien Isä, joka antaa vain hyviä lahjoja.
Siitä kertoo muun muassa Jaakobin kirje.
Jeshua opettaa myös rukouksesta -
hieman aiemmin samassa luvussa.
Matt. 6:6: "Vaan sinä, kun rukoilet, -
mene kammioosi ja sulje ovesi ja rukoile Isääsi, joka on salassa; -
ja sinun Isäsi, joka salassa näkee, maksaa sinulle."
Ei Hän tässä kumoa minjania.
Juutalaisethan vaativat minjaniin vähintään kymmentä miestä.
Jeshua sanoi, -
että siellä missä kaksi tai kolme on kokoontunut Hänen nimeensä, -
siinä Hän on heidän keskellään.
Tässä Jeshua tarkoitti vain, -
että Jumalaa on lähestyttävä kuin Isää.
Emme rukoile vain rukoillaksemme, vaan saadaksemme.
Kun rukoilet, tee se tietäen, että taivaallinen Isäsi näkee salatutkin.
Sinnekin, minne ihmiset eivät näe, -
ja nekin tarpeet, joita ihmiset eivät voi täyttää, -
taivaallinen Isä näkee.
"Ja kun rukoilette, niin älkää tyhjiä hokeko niinkuin pakanat, -
jotka luulevat, että heitä heidän monisanaisuutensa tähden kuullaan.
Älkää siis olko heidän kaltaisiaan; -
sillä teidän Isänne kyllä tietää, mitä te tarvitsette, -
ennenkuin häneltä anottekaan."
Tämä on kaunis opetus.
Hän vertaa taas pakanoihin, jotka eivät tunne Jumalaa.
Pakana hokee samoja sanoja vaikka tuhat kertaa, -
koska hän ei ole varma siitä, että häntä kuullaan taivaassa.
Hänellä ei ole liittoa Jumalan kanssa.
Liiton ihmisenä tiedät, -
että taivaallinen Isä kuulee sinun äänesi.
Tunnet Hänet ja lähestyt Häntä Hänen lapsenaan.
Olemme Jumalan lapsia.
Jeshua sanoo, että älkää olko kuin pakanat, -
jotka pyytävät kaikenlaista olematta koskaan varmoja vastauksesta.
Siksi he latelevat sanojaan, ja niitä on paljon, -
mutta he eivät siltikään tiedä, saavatko he, mitä pyytävät.
Taivaallinen Isänne tietää!
Tällä asenteella Häntä on lähestyttävä.
On aivan oikein pyytää Jumalalta asioita -
ja kertoa Hänelle, mitä sydämellämme on.
Joskus kuitenkin lähestymme Häntä kuin torikauppiasta -
tai hyväntekeväisyysjärjestön vapaaehtoistyöntekijää.
Eihän se ole oikein!
Puhumme kuin kerjäläiset tajuamatta, -
että Hän on Isämme, joka rakastaa meitä.
Jeshua tahtoo meidän ymmärtävän, -
että Hän on taivaallinen Isämme, joka tietää, mitä tarvitsemme, -
ennen kun edes pyydämme niitä.
Jos Hän jo tietää ne, miksi meidän pitää pyytää niitä?
Meidän itsemme tähden. Jotta me vahvistuisimme.
Ei Jumala tarvitse nukkeja anelemaan Häneltä asioita -
tullakseen hyvälle mielelle.
Ei, vaan me teemme sen omaksi hyväksemme.
Kun pyydämme Jumalalta jotain, harjoitamme uskoamme.
Harjoittelemme Jumalan lähestymistä -
ja opimme tuntemaan Jumalaa päivä päivältä paremmin.
Se tekee hyvää meille itsellemme.
Näytämme Jumalalle ja itsellemme, -
että tarvitsemme Häntä, joka on luonut maailman.
Tarvitsemme Häntä ja haluamme Häntä.
Rakastamme Häntä.
Asenteemme on muututtava.
Emme ole enää pakanoita, vaan Jumalan lapsia.
Meidän on lopetettava tyhjien sanojen hokeminen.
Meidän on rukoiltava täsmällisin sanoin -
kunnioittaen Jumalaa.
Se on keskustelua Jumalan kanssa.
Kuuntelemme siis samalla, -
mihin Jumala meitä johdattaa sillä hetkellä.
Hän saattaa puhua meille Kirjoitusten kautta -
tai antaa jotain sydämeemme.
Jumala on suuri. Hän voi puhua monin tavoin.
Meidän on kuitenkin lähestyttävä Häntä varmoina siitä, -
että Hän kuulee meitä.
Mikä on uskonnollisen ja uskovan rukouksen ero?
Se, että Jumala tietää tarpeemme jo ennen kuin rukoilemme.
Paavali kirjoittaa, "...minun Jumalani on rikkautensa mukaisesti -
täyttävä kaikki teidän tarpeenne kirkkaudessa, -
Kristuksessa Jeesuksessa."
Palataan siihen, mistä aloitimme.
"Älkää siis murehtiko sanoen: 'Mitä me syömme?' -
tahi: 'Mitä me juomme?' tahi: 'Millä me itsemme vaatetamme?'
Sillä tätä kaikkea pakanat tavoittelevat.
Teidän taivaallinen Isänne kyllä tietää teidän kaikkea tätä tarvitsevan."
Koska pakanat eivät tunne Jumalaa, -
kaikki heidän rukouksensa ovat materialistisia.
He puhuvat vain fyysisistä tarpeistaan.
He eivät omistaudu sille, mitä Jumala tahtoo, -
sille, että Hänen valtakuntansa ja vanhurskautensa -
toteutuisivat maan päällä.
Pakanat huolehtivat vain itsestään.
He eivät palvele Jumalaa.
Toistan, että pakanat voivat olla myös juutalaisia.
Se tarkoittaa ihmisiä, jotka eivät tunne Jumalaa.
Jeshua vastasi saatanalle: -
"Herraa, sinun Jumalaasi, pitää sinun kumartaman -
ja häntä ainoata palveleman."
Siinä näemme Jeshuan tärkeysjärjestyksen, -
Hänen toimintaperiaatteensa.
Hän opettaa meitä tekemään samoin.
Mikä on meidän toimintaperiaatteemme?
Pakanat etsivät vain tätä maailmaa, eivätkä välitä tulevasta maailmasta.
He eivät usko tulevaan maailmaan.
Rabbit opettavat, -
että tämä maailma on käytävä tulevaan, todellisempaan maailmaan.
Se ei muuten ole vain taivaassa.
Juutalaisuudessa -
tuleva maailma on Jumalan kuningaskunta maan päällä.
Tässä käytävässä pitää valmistautua, -
jotta pääsisimme todelliseen kotiimme, -
jossa Jeshua hallitsee kuninkaana.
Sitä pakanat eivät ymmärrä tehdä.
Joskus rukoilemme, pyydämme ja käyttäydymme aivan kuin he.
Pakanoiden jutut ovat kaikki turhuutta.
Mutta ne, jotka uskovat Jeshuaan -
ja Jumalaan, joka on luonut taivaan ja maan, -
elävät Luojalle ja Hänen päämäärilleen.
Tässä Jeshua opettaa meitä -
siirtämään omat tavoitteemme sivuun -
ja ottamaan tilalle Jumalan tavoitteet.
Jotkut pitävät sitä menetyksenä.
Ei, vaan se on suuri voitto.
Älkää olko kuin pakanat! Älkää murehtiko materiasta!
Se ei tarkoita, että voisit luopua vastuustasi ja laiskotella.
Olen tavannut ihmisiä, jotka koettelevat Jumalaa.
Niin ei kannata tehdä.
Ei se ole todellista uskoa, jos näet nälkää -
ja voisit mennä töihin, mutta et mene, vaan sanot: -
"Jumala huolehtii minusta!"
Sitten Jumala ei teekään sitä, -
ja sinä alat hajota ja etsiä uutta ilmoitusta.
Se on uskovien omaa noituutta.
Uudessa testamentissa ei ole noituutta, -
mutta ymmärrättekö mitä tarkoitan?
Ei Jumalaa voi manipuloida sillä tavalla.
Et voi vain heittäytyä Jumalan huolehdittavaksi -
tekemättä itse mitään.
Tee mitä pitää, niin Jumala tekee oman osansa!
Asenteesi Jumalaa ja elämää kohtaan on muututtava.
Mielesi uudistuu, -
ja opit tuntemaan Jumalan päivä päivältä paremmin.
Sitten et enää ajattele vain: "minä, minulle, minua varten," -
vaan alat elää Jumalan valtakuntaa varten.
Tietysti sinulla on tarpeesi, ruoka, juoma, vaatteet ja vaikka mitä.
Sinun on tehtävä työtä täyttääksesi ne tarpeet.
Mutta ei se ole elämäsi tarkoitus.
Älä elä materiaa varten, vaan Jumalan valtakuntaa varten!
Niin on kirjoitettu: -
"...etsikää ensin Jumalan valtakuntaa ja hänen vanhurskauttansa, -
niin myös kaikki tämä teille annetaan."
Jos asenteesi on oikea, -
ja teet niin kuin Hän käskee, -
niin sinulla on tietysti edelleen kaikki maalliset tarpeesi, -
mutta näin sanoo Herra: -
"...kaikki tämä teille annetaan.
Älkää siis murehtiko huomisesta päivästä, -
sillä huominen päivä pitää murheen itsestään.
Riittää kullekin päivälle oma vaivansa."
Pakanat murehtivat huomisesta.
Jeshua opetti meille jotain tärkeää.
Oli eräs rikas mies, -
joka rakensi aitan ja keräsi sinne kaiken viljansa, -
ja ajatteli, että nyt kaikki hyvin.
"En tarvitse enää mitään!"
Mutta Jumala otti sinä yönä hänen sielunsa pois.
Mihin se kaikki joutui?
Ei se ollut väärin, että hän keräsi omaisuuttaan, -
vaan se, että hän luotti siihen -
ja huolehti enemmän aineellisista kuin hengellisistä asioista.
Hän teki hyvin, mutta hän ei turvautunut Jumalaan, -
joka oli ne siunaukset antanut ja täyttänyt hänen tarpeensa.
Uskon henkilökohtaisesti, -
ettei Jumala ainoastaan täytä tarpeitamme, -
vaan Hän siunaa kaiken kättemme työn.
Jumala on luvannut sen.
Se on enemmän kuin mitä pystymme itse ansaitsemaan.
Siunaus on enemmän, kun mitä voimme itse saada aikaan.
Se on Jumalan mielisuosiota.
"Sula hyvyys ja laupeus seuraavat minua kaiken elinaikani," -
sanoo kuningas Daavid psalmissa 23.
Huomatkaa, miten hän jatkaa: -
"...ja minä saan asua Herran huoneessa päivieni loppuun asti."
Miksi siunaus seuraa minua koko elinaikani?
Että voisin asua Herran huoneessa, opiskella Jumalan Sanaa -
etsiä Hänen valtakuntaansa ja vanhurskauttaan, -
palvella Jumalaa ja tehdä Hänen tahtonsa.
Sitä varten siunaus tulee.
Minulle tuli hiljattain mieleen eräs asia.
Uskon, että Jumala otti meiltä pois kirouksen Jeshua Messiaan kautta, -
ja antoi meille siunauksen, -
mutta minulle tuli mieleen se, mitä Vanha testamentti sanoo.
Se, joka halveksuu Jumalan työtä eikä toimi täydestä sydämestään, -
voi tulla kirotuksi.
Ajattelin: "Voi ei, ei kai niin voi käydä meille!"
Meidän on tarkkailtava asennettamme.
Jumala ei halua, -
että piipahdamme silloin tällöin Hänen valtakunnassaan, -
kun rukoilemme, -
ja sitten elämme kuin Jumalaa ei olisikaan.
Pakanat elävät niin.
Pakanat ovat siis niitä, jotka eivät elä liitossa Jumalan kanssa.
He eivät ole ottaneet Häntä vastaan taivaallisena Isänään.
He tulevat vaikkapa häihin, joissa on jonkinlainen pappi, -
juutalainen, kristitty tai joku muu, -
ja he kuuntelevat häntä hartaina.
Juhlapäivänä he tulevat synagogaan tai kirkkoon, -
oli se lehtimajanjuhla, joulu tai mikä vain, -
ja he ovat tyytyväisiä itseensä.
Hehän sentään kävivät kirkossa tai synagogassa!
Hautajaisissakin käydessään he hiljentyvät kuoleman äärellä.
Sitten he jatkavat elämäänsä aivan kuin Jumalaa ei olisikaan!
Jeshua sanoo: "Älkää olko heidän kaltaisiaan!"
Jos teette niin, elätte kuin pakanat.
Mutta miten tämä ongelma ratkaistaan?
Jeshua sanoo Joh. 3:ssa, että ihmisen on synnyttävä uudesti.
"...jos joku ei synny vedestä ja Hengestä, -
ei hän voi päästä sisälle Jumalan valtakuntaan."
Miten sitten synnymme uudesti?
Usein ajatellaan, että se, joka on syntynyt uskovaan perheeseen, -
on automaattisesti uskossa.
En usko siihen.
Jeshua täytyy ottaa sydämeen henkilökohtaisesti.
Jumalan täytyy tulla todeksi, ei vain maailmankaikkeudessa, -
vaan omassa elämässä.
Hän haluaa sinut lähelleen.
Hän haluaa huolehtia sinusta ja siunata sinua.
Hän ei halua sinun murehtivan asioista, joita et voi muuttaa.
Se on tämän päivän opetus.
Jos haluat ottaa Jeshuan vastaan, se on yksinkertaista.
Avaa sydämesi ja sano yksinkertaisesti ja nöyrästi: -
Jeshua, uskon, että sinä olet Messias, -
ja että kuolit puolestani, nousit kuolleista, -
vanhurskautit minut ja annoit minulle iankaikkisen elämän.
Tule sydämeeni, ja ole Vapahtajani ja Kuninkaani!
Siunattu olkoon Hän, joka tulee Herran nimeen!
Rukoile näin, -
niin Jeshua tulee asumaan sydämeesi Pyhässä Hengessä.
Toivotan teille kaikkea hyvää. Jumala siunatkoon teitä, -
kuten on kirjoitettu: "Saat nähdä lastesi lapset. Rauha Israelille!"
Shalom Jerusalemista!
Suomennos: Hannele Lehtoranta